|  |  |  |
| --- | --- | --- |
| ที่ มท ๐๘20.2/ว  |   | กรมส่งเสริมการปกครองท้องถิ่นถนนนครราชสีมา เขตดุสิต กทม. ๑๐3๐๐ |

#  กันยายน 2564

เรื่อง การจัดสรรงบประมาณเพื่อเป็นรางวัลให้แก่จังหวัดที่มีการจัดการขยะมูลฝอยชุมชน “จังหวัดสะอาด” ระดับประเทศ ประจำปี พ.ศ. 2563

เรียน ผู้ว่าราชการจังหวัด (บัญชีแนบท้าย)

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0820.2/ว 1629 ลงวันที่ 30 กรกฎาคม 2564

 2. หนังสือกระทรวงมหาดไทย ด่วนที่สุด ที่ มท 0820.2/ว 5098 ลงวันที่ 6 กันยายน 2564

สิ่งที่ส่งมาด้วย 1. บัญชีจัดสรรงบประมาณและรายละเอียดค่าใช้จ่ายในการดำเนินโครงการฯ จำนวน 1 ฉบับ
 2. แบบรายงานผลการเบิกจ่ายงบประมาณตามโครงการฯ จำนวน 1 ฉบับ

 ตามที่ได้แจ้งผลการคัดเลือกจังหวัดที่มีการบริหารจัดการขยะมูลฝอยชุมชน “จังหวัดสะอาด” ระดับประเทศ ประจำปี พ.ศ. 2563 รายละเอียดปรากฏตามหนังสือที่อ้างถึง นั้น

 กรมส่งเสริมการปกครองท้องถิ่นได้จัดสรรงบประมาณรายจ่ายประจำปีงบประมาณ พ.ศ. 2564 แผนงานยุทธศาสตร์พัฒนาบริการประชาชนและการพัฒนาประสิทธิภาพภาครัฐ งบดำเนินงาน ค่าตอบแทน ใช้สอยและวัสดุ ตามประกาศผลการคัดเลือก ให้แก่จังหวัดพิจารณาจัดทำโครงการรองรับการเบิกจ่ายเงินรางวัลโครงการประกวดการจัดการขยะมูลฝอยชุมชน “จังหวัดสะอาด” ประจำปี พ.ศ. 2563 โดยขอให้ดำเนินโครงการให้เป็นไปตามกฎหมาย ระเบียบ ข้อบังคับ มติคณะรัฐมนตรี หนังสือเวียนที่เกี่ยวข้อง และมาตรฐานของทางราชการ และคำนึงถึงประโยชน์สูงสุดของทางราชการเป็นสำคัญ พร้อมทั้งรายงานผลการเบิกจ่ายงบประมาณดังกล่าวให้กรมส่งเสริมการปกครองท้องถิ่น สำหรับการจัดพิธีมอบรางวัลจะแจ้งให้ทราบต่อไป รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

กลุ่มงานสิ่งแวดล้อม
โทร. ๐ ๒๒๔๑ ๙๐๐๐ ต่อ 2112

โทรสาร 0 2241 206

**บัญชีแนบท้าย**

**กลุ่มจังหวัดภาคเหนือ**

1. จังหวัดลำพูน
2. จังหวัดอุทัยธานี
3. จังหวัดพิจิตร
4. จังหวัดสุโขทัย

**กลุ่มจังหวัดภาคตะวันออกเฉียงเหนือ**

1. จังหวัดยโสธร
2. จังหวัดศรีสะเกษ
3. จังหวัดอุดรธานี
4. จังหวัดอุบลราชธานี

**กลุ่มจังหวัดภาคกลางและภาคตะวันตก**

1. จังหวัดนนทบุรี
2. จังหวัดสิงห์บุรี
3. จังหวัดลพบุรี
4. จังหวัดอ่างทอง

**กลุ่มจังหวัดภาคตะวันออก**

1. จังหวัดจันทบุรี
2. จังหวัดระยอง
3. จังหวัดสมุทรปราการ
4. จังหวัดตราด

**กลุ่มจังหวัดภาคใต้**

1. จังหวัดสตูล
2. จังหวัดนครศรีธรรมราช
3. จังหวัดชุมพร
4. จังหวัดภูเก็ต